Document ID: 32001R0898

Komisijas Regula (EK) Nr. 898/2001
(2001. gada 7. maijs),
ar ko papildina pielikumu Regulai (EK) Nr. 2400/96 par dažu nosaukumu iekļaušanu "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", kurš paredzēts Padomes Regulā (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietas nosaukumu aizsardzību [1], kurā jaunākie grozījumi izdarīti ar Komisijas Regulu (EK) Nr. 2796/2000 [2], un jo īpaši tās 6. panta 3. un 4. punktu,
tā kā:
(1) Saskaņā ar Regulas (EEK) Nr. 2081/92 5. pantu Spānija ir nosūtījusi Komisijai pieteikumu nosaukuma reģistrācijai par ģeogrāfiskās izcelsmes norādi.
(2) Saskaņā ar minētās regulas 6. panta 1. punktu konstatēts, ka pieteikums atbilst visām minētajā regulā paredzētajām prasībām un jo īpaši, ka pieteikumā ir visa informācija, kas vajadzīga saskaņā ar regulas 4. pantu.
(3) Komisija pēc šīs regulas pielikumā izklāstītā nosaukuma publicēšanas Eiropas Kopienu Oficiālajā Vēstnesī [3] nav attiecībā uz to saņēmusi paziņojumus par iebildumiem atbilstīgi minētās regulas 7. pantam.
(4) Nosaukums tāpēc ir jāieraksta "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", un tādējādi tas ir jāaizsargā visā Kopienā kā aizsargāta ģeogrāfiskās izcelsmes norāde.
(5) Šīs regulas pielikums papildina pielikumu Komisijas Regulai (EK) Nr. 2400/96 [4], kurā jaunākie grozījumi izdarīti ar Regulu (EK) Nr. 509/2001 [5],
IR PIEŅĒMUSI ŠO REGULU.
1. pants
Nosaukumu šīs regulas pielikumā pievieno Regulas (EK) Nr. 2400/96 pielikumam un kā aizsargātu ģeogrāfiskās izcelsmes norādi (AĢN) ieraksta "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", kurš paredzēts Regulas (EEK) Nr. 2081/92 6. panta 3. punktā.
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 7. maijā

Labels: 3
17
18
6